Галіна Іванаўна Дакутовіч

Галіна Іва́наўна Дакуто́віч (20 лютага 1921 — 1 жніўня 1943) — савецкая лётчыца, удзельніца Вялікай Айчыннай вайны, штурман 46-га гвардзейскага лёгкабамбардыровачнага начнога авіяцыйнага палка, малодшы лейтэнант.

 Біяграфія 
Нарадзілася 20 лютага 1921 года ў Гомелі. 

Скончыла Гомельскі аэраклуб (1938), вучылася ў Маскоўскім авіяцыйным інстытуце. 

У 1941 годзе добраахвотнікам пайшла на фронт. Скончыла Энгельскую авіяцыйную школу. Яшчэ ў перыяд навучання, зімой 1942 года, у якасці штурмана выконвала адказныя палёты на цяжкім транспартным самалёце «ТБ-3».

Была штурманам 46-га гвардзейскага Таманскага авіяпалка лёгкіх начных бамбардзіроўшчыкаў. Здзейсніла 136 баявых вылетаў. 

Улетку 1942 года атрымала цяжкае пашкоджанне пазваночніка. Пасля лячэння вярнулася ў полк, хоць у яе было адпускное пасведчанне для лячэння на 6 месяцаў. Член ВКП(б)/КПСС з 1943 года. Пасля баявых начных вылетаў яе мучылі болі ў пазваночніку, але ніхто не чуў ад яе ніводнай скаргі. 

Загінула пры выкананні баявога задання над станіцай Крымская (цяпер г. Крымск) Краснадарскага краю. 

Пахавана ў сяле Рускае Краснадарскага краю ў брацкай магіле, дзе на мемарыяльнай пліце напісана яе імя.

 Узнагароды і званні 

 Ордэн Чырвонай Зоркі — узнагароджана за 101 баявы вылет і скінутыя звыш 12000 кг бомбаў, у выніку якіх знішчана 1 пераправа, 6 цыстэрнаў з гаручым і выклікана 19 выбухаў.
 Ордэн Айчыннай вайны I ступені (1943) — пасмяротна.
 Медаль «За абарону Каўказа».

 Памяць 

link=https://ru.wikipedia.org/wiki/%D0%A4%D0%B0%D0%B9%D0%BB:Commemorative_plaques_on_Forestry_engineering_college_building_in_Homie%C4%BA.jpg|міні|192x192пкс|Мемарыяльныя дошкі ў  гонар Г. Дакутовіч і П. Гельман на будынку лесатэхнічнага тэхнікума ў Гомелі.

 міні|256x256пкс|Мемарыяльная дошка ў гонар Г. Дакутовіч на будынку былой школы ў Гомелі.Імем Г. І. Дакутовіч у Беларусі названа вуліца ў Гомелі; на будынку Гомельскага палітэхнікума, у якім размяшчалася школа, дзе яна вучылася, устаноўлена мемарыяльная дошка. 
 Яе імя прысвоена піянерскім дружын сярэдніх школ № 24 і № 27 Гомеля, дзе створаны мемарыяльныя стэнды. Штогод у дзень нараджэння галіны Дакутовіч і ў Дзень Перамогі — навучэнцы гэтых школ праводзяць урачыстыя лінейкі, да мемарыяльных стэндаў ускладаюць кветкі. 
 Студэнты Гомельскага ўніверсітэта і навучэнцы вучэльні падчас працоўнага семестра залічваюць Г. І. Дакутовіч ганаровым байцом будаўнічых атрадаў, а заробленыя на яе імя грошы пералічваюць у Фонд Міру.
 У Гомелі праводзіцца Усесаюзны мемарыяльны турнір яе імя па мастацкай гімнастыцы. 
 Дзённік галіны Дакутовіч часткова апублікаваны ў кнізе А. Магіда «Гвардзейскі Таманскі авіяцыйны полк» (Масква, 1960 год). 
 Адзін з яе лістоў захоўваецца ў Беларускім дзяржаўным музеі гісторыі Вялікай Айчыннай вайны. 
 Мурал у гонар савецкай лётчыцы галіны Дакутовіч размешчаны на будынку ў Гомелі (вуліца Чырвоная, 3). Адкрыты 2 ліпеня 2024 года, прымеркавана да 80-й гадавіны вызвалення Беларусі ад нямецка-фашысцкіх захопнікаў і Дня Незалежнасці Рэспублікі Беларусь.

 У культуры 

 Беларускі пісьменнік Уладзімір Мехаў прысвяціў Дакутовіч п'есу «Палёт», пастаўленую рэспубліканскім тэатрам юнага гледача[1]. 
 Пра яе навэла «Талісман» у аповесці «Ад заходу да світання» (1967) калегі Наталлі Краўцовай.

 Крыніцы 

 Літаратура 

 Аронова Р. Тревожные ночи // Героини: очерки о женщинах — Героях Советского Союза / ред.-сост. Л. Ф. Торопов; предисл. Е. Кононенко. — Вып. 1. — М.: Политиздат, 1969. — 447 с.

 Спасылкі 
 Докутович Галина.
 Докутович Галя.
 «Сердце и крылья»: улица памяти знаменитой лётчицы. Гомельские ведомости.
 80 лет назад в небе над Краснодарским краем погибла легендарная летчица Галина Докутович. Гомельская праўда.

Катэгорыя:Жанчыны-авіятары
Катэгорыя:Лётчыкі СССР
Катэгорыя:Лётчыкі Вялікай Айчыннай вайны